OpenLLM-France/wikimedia huggingface dataset:
# Marc Aufidi Frontó

Marc Aufidi Frontó (en llatí Marcus Aufidius Fronto) va ser un magistrat romà del segle ii. Era net del gran orador Marc Corneli Frontó (Marcus Cornelius Fronto) per la seva única filla que s'havia casat amb Gai Aufidi Victorí (Aufidius Victorinus). Formava part de la gens Aufídia, una gens romana d'origen plebeu.
Va ser cònsol els anys 199 i 217, i després nomenat governador d'Àfrica, però va ser substituït per l'emperador Macrí, a petició dels provincials i enviat com a governador a Àsia. Al cap de poc l'emperador també va cancel·lar aquest nomenament i li va oferir l'habitual compensació en metàl·lic que Marc Aufidi Frontó va refusar.
A Pesaro es va trobar un monument erigit en memòria del fill de Frontó amb la següent inscripció:
| « | M. AUFIDIO FRONTONI PRONEPOTI M. CORNELI FRONTONIS ORATORIS CONSULIS MAGISTRI IMPERATORUM LUCI ET ANTONINI NEPOTIS AUFIDI VICTORINI PRAEFECTI URBI BIS CONSULIS FRONTO CONSUL FILIO DULCÍSIMO | » |

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 183.
# Maragda Hooker

La maragda Hooker és una de les maragdes més valuoses i famoses del món. S'exposa al Museu Nacional d'Història Natural a Washington DC.
Va ser extreta entre els segles xvi-xvii d'una mina colombiana d'ubicació desconeguda, encara que per les seves característiques podria procedir de les Mines de Muzo, pels conqueridors espanyols, que posteriorment la van enviar en brut a Europa per procedir al seu poliment i tallat. Després va ser venuda a Abdul Hamid II, (1842–1918), 34è sultà de l'Imperi otomà (1876–1909), que la va utilitzar com a sivella d'un cenyidor. L'any 1908 la maragda juntament amb diverses joies fou enviada pel sultà per a la seva subhasta a París, però no és fins a l'any 1911 quan en una de les subhastes la joieria Tiffany & Co adquireix la peça per encastar-la en una tiara, que al no ser venuda en dècades, l'any 1950 va ser extreta de la mateixa perquè formés part d'un fermall. La joieria va retenir la peça fins a l'any 1955 quan va ser adquirida per Janet Annenberg Hooker, una filantropa nord-americana que l'any 1977 la va donar a l'Institut Smithsonià i en honor de qui va rebre el nom de Hooker Emerald.

## Dades

* Forma: Fermall.
* Color: verd clar.
* Quirats: 75,47 quirats.
* Grandària: 27 mil·límetres.
* Data d'extracció: segle xvi-xvii
* Ubicació: Institut Smithsonià de Washington, als Estats Units d'Amèrica
* Número d'inventari: NMNH G7719-00.

## Referències

* 1 2 3 «Hooker Emerald» (en anglès). Smithsonian - Museu Nacional d'Història Natural. [Consulta: 9 novembre 2020].
* ↑ Nemy, Enid «Paid Notice: Janet A. Hooker, Philanthropist, Dies at 93» (en anglès). The New York Times, 16-12-1997.
# Marainville-sur-Madon

Marainville-sur-Madon és un municipi francès, situat al departament dels Vosges i a la regió del Gran Est. L'any 2007 tenia 86 habitants.

## Demografia
### Població

El 2007 la població de fet de Marainville-sur-Madon era de 86 persones. Hi havia 36 famílies, de les quals 8 eren unipersonals (8 dones vivint soles i 8 dones vivint soles), 12 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 43 habitatges, 35 eren l'habitatge principal de la família, 3 eren segones residències i 5 estaven desocupats. 42 eren cases i 1 era un apartament. Dels 35 habitatges principals, 28 estaven ocupats pels seus propietaris, 6 estaven llogats i ocupats pels llogaters i 1 estava cedit a títol gratuït; 4 tenien dues cambres, 5 en tenien tres, 2 en tenien quatre i 24 en tenien cinc o més. 28 habitatges disposaven pel capbaix d'una plaça de pàrquing. A 16 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Marainville-sur-Madon el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 4 | 75 a 79 | 0 |
| 4 | 70 a 74 | 4 |
| 0 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 8 | 50 a 54 | 4 |
| 0 | 45 a 49 | 4 |
| 4 | 40 a 44 | 4 |
| 0 | 35 a 39 | 0 |
| 4 | 30 a 34 | 0 |
| 4 | 25 a 29 | 8 |
| 0 | 20 a 24 | 0 |
| 0 | 15 a 19 | 4 |
| 12 | 10 a 14 | 4 |
| 0 | 5 a 9 | 0 |
| 0 | 0 a 4 | 8 |

## Economia

El 2007 la població en edat de treballar era de 55 persones, 46 eren actives i 9 eren inactives. De les 46 persones actives 42 estaven ocupades (25 homes i 17 dones) i 4 estaven aturades (4 dones i 4 dones). De les 9 persones inactives 4 estaven estudiant i 5 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa immobiliària, 1 d'una empresa de serveis i 1 d'una empresa classificada com a «altres activitats de serveis».
L'any 2000 a Marainville-sur-Madon hi havia 6 explotacions agrícoles que ocupaven un total de 768 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Marainville-sur-Madon a l'INSEE.
* Évolution et structure de la population Fitxa amb el detall de dades de Marainville-sur-Madon a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Mamma Mia

«Mamma Mia» té aquests significats:
* Mamma Mia, cançó del 1975 del grup musical ABBA.
* Mamma Mia!, musical basat en les melodies del grup suec.
* Mamma Mia!, pel·lícula de 2008 basada en el musical i protagonitzada per Meryl Streep.
* Mamma Mia! Here We Go Again, pel·lícula de 2018, continuació de la de 2008, també basada en el musical d'ABBA.
# Estavayer-le-Lac

Estavayer-le-Lac és un municipi suís del cantó de Friburg, cap del districte de la Broye.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Mare pàtria

* Per a altres significats, vegeu «Pàtria (desambiguació)».
El terme mare pàtria s'empra per a designar una nació "mare" amb la qual un grup d'individus està relacionat, sigui aquesta nació el seu lloc de naixement o l'origen ètnic d'un grup immigrant.
D'altra banda, pot emprar-se per assenyalar la relació històrica, política i cultural que existeix entre la colònia i les excolònies i les nacions que les han colonitzat (metròpoli colonial). En aquest sentit, alguns casos són el d'Hispanoamèrica, inclòs també les Filipines, Guam, Guinea Equatorial, Marianes del Nord i Sàhara Occidental en relació a Espanya, com també el de Brasil i altres països lusòfons com Angola, Cap Verd, Guinea Bissau, la regió especial de Macau, Moçambic, São Tomé i Príncipe i Timor Oriental en relació a Portugal, el d'ex colònies angleses com els EUA i els països membres de la Commonwealth pel que fa a Anglaterra, les ex colònies franceses com Haití, part del Canadà i altres països membres de la Francofonia a Àsia, Àfrica i Oceania francòfona i Europa (part de Bèlgica, Luxemburg, Mònaco i part de Suïssa), en relació a França, les ex colònies holandeses com Surinam o Indonèsia en relació als Països Baixos o les excolònies belgues com Burundi, la República Democràtica del Congo i Ruanda en relació a Bèlgica.
En l'actualitat, el seu ús es troba majorment circumscrit als camps de la història, la sociologia i les ciències polítiques.

## A Hispanoamèrica

L'expressió madre patria, en castellà, és especialment popular a l'Amèrica Llatina per referir-se a Espanya. En el període que abasta des de l'arribada dels espanyols a Amèrica i les primeres etapes del colonialisme, el terme «mare pàtria» es referia a la cultura espanyola de la península Ibèrica. Tot i la independència dels pobles a Amèrica i el dràstic canvi de l'edat mitjana a la societat moderna, el terme segueix sent utilitzat en referir-se a Espanya.

## Referències

* ↑ The Free Dictionary. Mare pàtria: País on ha nascut una persona, quan aquesta se'n troba lluny
* ↑ The Free Dictionary. Mare pàtria: País colonitzador d'altres països, en relació amb aquests.

## Vegeu també

* Pàtria
* Migració
* La Mare Pàtria us crida!
# Marea (desambiguació)

«Marea» té aquests significats:
* Marea, alteració de nivell de la mar
* Marea (grup), grup musical
* Marea o Marya, tribu d'Eritrea
Viccionari
# Eurodistricte

Un eurodistricte és una mancomunitat tranfronterera establerta per diferents administracions o entitats d'ambdues bandes d'una frontera amb l'objectiu de cooperar en objectius comuns.
De fet, no hi ha cap definició formal de l'eurodistricte. Cada un d'ells disposa d'una personalitat jurídica particular i està compost per una tipologia diferent de membres, que pot anar des d'ajuntaments, consells comarcals, comtats o diputacions fins a organismes semipúblics com associacions de municipis, consorcis de gestió de parcs naturals, etc.
Pel que fa a la personalitat jurídica, alguns es van constituir a través d'un simple acord-marc entre administracions, amb reunions i planificacions bipartites o tripartites gairebé sense formalització. Altres, en canvi, han optat per institucionalitzar-se com a AECT, sobretot des que el Parlament Europeu i el Consell Europeu van aprovar el Reglament (CE) núm.1082/2006, del 5/7/2006, creant aquesta fórmula jurídica per a afavorir la cooperació transfronterera.

## Països Catalans: l'Espai Català Transfronterer

L'Espai Català Transfronterer és un Eurodistricte creat el 2006 per part de la Generalitat de Catalunya i el Consell General dels Pirineus Orientals i que també compta com a membres adherents la totalitat de consells comarcals de la demarcació de Girona, alguns ajuntaments i mancomunitats de municipis de les dues bandes de la frontera, i alguns altres organismes i entitats.
Comprèn tot el territori de la demarcació de Girona, per la part sud, i del departament dels Pirineus Orientals (Catalunya Nord), per la part nord.

## Altres Eurodistrictes

Altres Eurodistrictes equivalents al de l'Espai Català Transfronterer són:
| Eurodistricte | Països | Web oficial |
| Eurociutat basca Baiona – Sant Sebastià | Euskadi nord i sud | https://www.eurocite.org |
| Eurodistricte Estrasburg Ortenau | França i Alemanya | http://www.eurodistrict.eu Arxivat 2008-09-16 a Wayback Machine. |
| Eurodistricte Regio Pamina | Alemanya i França | https://www.eurodistrict-pamina.eu |
| Eurodistricte Saar – Moselle | Alemanya i França | http://www.saarmoselle.org |
| Eurodistrict Freiburg – Centre et Sud Alsace | Alemanya i França | https://www.eurodistrict-freiburg-alsace.eu Arxivat 2020-05-19 a Wayback Machine. |
| Eurodistricte Trinacional de Bâle | Suïssa, Alemanya i França | https://www.eurodistrictbasel.eu/fr/home.html |
| Eurometròpoli Lille – Kortrijk – Tournai | França, Flandes i Valònia | https://eurometropolis.eu/fr/ |

## Referències

* ↑ «Reglamento (CE) nº 1082/2006 del Parlamento Europeo y del Consejo, de 5 de julio de 2006, sobre la Agrupación europea de cooperación territorial (AECT)» (en castellà). [Consulta: 2 juny 2020].
* ↑ «Altres eurodistrictes». Arxivat de l'original el 2020-08-07. [Consulta: 2 juny 2020].

## Vegeu també

* Agrupació Europea de Cooperació Territorial
* Cooperació transfronterera
* Euroregions
# Eurodac

* No s'ha de confondre amb Eurodoc.
Eurodac (European Dactyloscopy) és una base de dades creada per la Unió Europea encarregada de recopilar i organitzar les empremtes digitals amb l'objectiu d'identificar migrants irregulars i sol·licitants d'asil. Així es prenen les empremtes digitals a tots els majors de 14 que accedeixen a la Zona euro per llei. Les empremtes són a continuació digitalitzades i enviades a una unitat central de la Comissió Europea on son revisades i comparades amb la resta. Això permet determinar si els sol·licitants d'asil ja han realitzat la petició en cap altre país membre o si han creuat algun estat de forma il·legal (principi de primer contacte). Aquest servei es troba altament automatitzat i és el primer d'aquest tipus a ser aplicat a la Zona euro ençà el 15 de gener de 2003. Tots els membres participen en aquest programa a més de Noruega, Islàndia i Suïssa.

## Referències

* ↑ Peter Komarinski. Automated Fingerprint Identification Systems (AFIS). Elsevier, 20 gener 2005, p. 141–. ISBN 978-0-08-047598-1.
* ↑ El día de Europa: las transformaciones de la Unión Europea : la ampliación y la Convención Europea : actas de las II jornadas en conmemoración del Día de Europa de la Universidad Pontificia de Comillas de Madrid, Madrid, 8 y 9 de mayo de 2003. Univ Pontifica Comillas, 2004, p. 215–. ISBN 978-84-8468-126-7.
* ↑ Steven Peers; Nicholas Rogers Eu Immigration And Asylum Law: Text And Commentary. Martinus Nijhoff Publishers, 2006, p. 262–. ISBN 90-04-15374-8.
# Mar Orfila

Mar Orfila (Barcelona, 1977) és una cantant catalana de rock coneguda artísticament com a Mürfila. Ha dirigit curts com ara "Postales desde el mar" (2003), pel qual li va atorgar el primer al Millor Curt de 2003 el Col·legi de Directors de Catalunya. A més ha dirigit videoclips com "Época" d'Ester Formosa (premiat pel festival Jóvenes Realizadores de Saragossa), "Agua de Valencia" de los Rebeldes i ha escrit guions com "Loko" i "Mi guitarra quiere rock" (premiat per Visual Sound de Barcelona) juntament amb Pau Fernández i Marta Puig.

## Discografia
### Àlbums
#### Vamos a hacer pupita (2004)

* Loko
* Mi guitarra quiere rock
* Caperucita
* Súbelos
* Caracol
* Mírame
* El hombre
* Dame chocolate
* Y lloré
* Con pasteles
* Qué lo que te pasa

#### Miss Líos (2007)

* Me pones
* Money
* Tiempo para
* Que fluya lo cursi
* Perdida
* Caliente
* Cobarde
* El mazo
* Reina
* Idiota

#### I love ü (2010)

* Problemas
* Soy humano
* La gran sensación
* Vendaval
* Estrellas
* El mundo se equivoca
* Astronauta
* Jungla
* Super Ü
* Azul y gris

#### 9 Balas (2012)

* Bang bang
* Soy humano
* Azul y gris
* Caliente
* Reina
* Perdida
* Caracol
* Caperucita
* Hysteria

#### Terrífica (2014)

* Terrífica
* Rockandroll
* Sin dolor
* Laflor
* Truco o trato
* Relámpago
* Un día más
* Enfant terrible
* Océanos de tiempo
* Fin

### Singles

* 2004 - Loko
* 2004 - Mi guitarra quiere rock
* 2004 - Caracol
* 2004 - Caperucita
* 2006 - Caliente
* 2007 - Me pones
* 2008 - Money
* 2010 - La gran sensación
* 2011 - Azul y gris

## Referències

* ↑ «Mar Orfila irrumpió en el panorama musical nacional en 2004 con un batallador single, pero ahora nos pone más.». MTV. Arxivat de l'original el 2010-05-15. [Consulta: 13 maig 2010].
* ↑ «Mürfila». nvivo.es. Arxivat de l'original el 2010-05-12. [Consulta: 13 maig 2010].
# FPD

FPD té els següents significats:
* Federació Popular Democràtica, partit polític històric d'Espanya
* Partit de la Llibertat d'Alemanya (del seu nom en alemany Freiheitliche Partei Deutschlands), partit polític d'Alemanya
* FoxPro per a DOS, versió del llenguatge de programació FoxPro 2 per al sistema operatiu MS-DOS
* Pantalla plana (del seu nom en anglès Flat Panel Display), monitor o televisor de molt poc gruix
* Panell detector plan (del seu nom en anglès Flat Panel Detector), dispositiu que permet realitzar radiografies instantànies
# FPD-Link

Flat Panel Display Link, més conegut com a FPD-Link, és la interfície de vídeo digital d'alta velocitat original creada el 1996 per National Semiconductor (ara dins de Texas Instruments). És un estàndard gratuït i obert per connectar la sortida d'una unitat de processament de gràfics en un ordinador portàtil, tauleta, pantalla plana o televisor LCD al controlador de temporització del panell de visualització.
La majoria d'ordinadors portàtils, tauletes, monitors de pantalla plana i televisors van utilitzar la interfície internament fins al 2010, quan els líders del sector AMD, Dell, Intel, Lenovo, LG i Samsung van anunciar junts que eliminarien aquesta interfície el 2013 a favor de DisplayPort incrustat (eDP).
FPD-Link va ser la primera aplicació a gran escala de l'estàndard de senyalització diferencial de baixa tensió (LVDS). National Semiconductor va proporcionar immediatament especificacions d'interoperabilitat per a la tecnologia FPD-Link per tal de promocionar-la com a estàndard gratuït i obert, i així altres proveïdors de CI van poder copiar-lo. FlatLink de TI va ser la primera versió interoperable de FPD-Link.
En aplicacions d'automoció, FPD-Link s'utilitza habitualment per a sistemes de navegació, entreteniment al cotxe i càmeres de seguretat, així com altres sistemes avançats d'assistència al conductor.
Una altra interfície de visualització basada en FPD-Link és OpenLDI. Permet longituds de cable més llargues a causa d'una codificació d'equilibri de CC integrada per reduir els efectes de la interferència entre símbols. A la versió OpenLDI de codificació d'equilibri de CC, un dels set bits serialitzats indica si l'esquema de codificació necessita invertir els altres sis bits transmesos en el període de rellotge per mantenir l'equilibri de CC. Per tant, cada parell LVDS que no sigui el parell de rellotge transmet efectivament sis bits per cicle de rellotge. Tanmateix, OpenLDI va perdre la competència d'estàndards de transferència de vídeo a la interfície visual digital (DVI) a principis del segle XXI, i el resultat van ser panells LCD autònoms que utilitzaven DVI per rebre vídeo des d'un ordinador d'escriptori.

## Referències

* ↑ «Leading PC Companies Move to All Digital Display Technology, Phasing out Analog». Arxivat de l'original el 2023-01-19. [Consulta: 12 març 2023].
* ↑ «Parade Technologies». Credit Suisse, February 11, 2015. [Consulta: January 2, 2023].
* ↑ Sauerwald, Mark. «FPD-Link III – Doing More with Less». TI.com. Texas Instruments, 2014. [Consulta: December 9, 2020].
* ↑ «FPD-Link SerDes | TI.com» (en anglès). https://www.ti.com.+[Consulta: 12 març 2023].
# FPI

FPI té els següents significats:
* Front Popular Ivorià, partit polític de Costa d'Ivori
* Interferòmetre de Fabry-Pérot (del seu nom en anglès Fabry-Pérot Interferometer), interferòmetre usat com a filtre dicroic
* Fibrosi pulmonar idiopàtica, fibrosi pulmonar de causa desconeguda
# Marcial Manuel Pina Morales

Marcial Manuel Pina Morales, conegut com a Marcial Pina, (Bárzana de Quirós, Astúries, 23 d'agost de 1946), és un exfutbolista asturià, que va destacar per la seva qualitat i precisió en el xut i les passades.

## Trajectòria

Va debutar a primera divisió amb l'Elx CF a l'edat de 18 anys. El 1966 va fitxar pel RCD Espanyol després de desestimar ofertes de l'Inter de Milà, Reial Madrid i FC Barcelona. Amb el club perico va integrar la davantera coneguda com "Els 5 dofins", junt amb Carmelo Amas, Cayetano Re, Rodilla i José María.
El 1969, va fitxar per l'etern rival, el FC Barcelona on va jugar 8 temporades disputant 357 partits oficials i marcant 84 goles.
L'any 1977 va ser apartat del club blaugrana per una sortida nocturna amb Carles Rexach. Aquella temporada va fitxar per l'Atlètic de Madrid, club en el qual es va retirar el 1980.

## Palmarès

* 1 Copa del rei (1971) amb el FC Barcelona
* 1 Finalíssima de la Copa de les Ciutats en Fires (1971) amb el FC Barcelona
* 1 Lliga espanyola (1974) amb el FC Barcelona

## Referències

* ↑ Antoni Closa, Jaume Rius. Selecció Catalana de Fútbol: nou dècades d'història. Any 1999. Editorial Jaume Rius. ISBN 8492294434

## Enllaços externs

* Marcial Manuel Pina Morales a BDFutbol
* Marcial Manuel Pina Morales Fitxa com a entrenador a BDFutbol
# Esquist blau

Els esquists blaus, també anomenats a vegades esquists de glaucòfan (no confondre amb les fàcies metamòrfiques d'esquists blaus) són roques metavolcàniques que es formen a partir del metamorfisme d'un basalt o de roques de composició similar a aquest a altes pressions i baixes temperatures, corresponents aproximadament a entre 15 i 20 km de profunditat i entre 200 i 500 °C. El color blau de la roca és degut a la presència dels minerals predominantsː el glaucòfan i la lawsonita. Els esquists blaus troben típicament en cinturons orogènics, sovint en contacte per falla amb esquists verds o roques de la fàcies eclogita.

## Petrologia

L'esquist blau es defineix per la presència de glaucòfan (junt amb lawsonita o epidota) +/- jadeïta +/- albita o clorita +/- granat +/- moscovita, en roques de composició basàltica metamorfitzades. Els esquists blaus solen tenir textures lepidoblàstiques, nematoblàstiques o esquistoses definides principalment per la clorita, la fengita, el glaucòfan i altres minerals amb hàbits elongats o de placa.

## Referències

* ↑ «Blueschist». Arxivat de l'original el 2016-10-08. [Consulta: 12 desembre 2015].
# Margibi

Margibi és un comtat del nord de la costa central de Libèria, és un dels 15 comtats que comprenen la seva divisió administrativa, té quatre districtes. Kakata és la capital i l'àrea del comtat té 2.616 quilòmetres quadrats. Des del Cens de 2008, aquest tenia 209.923 persones, fent-lo el sisè comtat més populós de Libèria. El superintendent Distingit de Margibi és Levi Piah. El comtat és confinat pel comtat de Montserrado a l'oest, el comtat de Grand Bassa a l'est, i el comtat de Bong al nord. La part del sud de Margibi es troba a l'oceà Atlàntic.
Ocupa 3.263 km² de superfície, que alberguen a una població de 145.000 habitants (xifres del cens realitzat el 2007). Pel que fa a la densitat poblacional és de 44,4 habitants per cada quilòmetre quadrat.

## Districtes

* Firestone
* Gibi
* Kakata
* Mambah-Kaba

## Referències

* ↑ «2008 NATIONAL POPULATION AND HOUSING CENSUS FINAL RESULTS» (en anglès). Institut d'Estadístiques i Serveis de Geoinformació de Libèria, 01-05-2009. Arxivat de l'original el 3 de maig 2019. [Consulta: 26 desembre 2021].